kardosdrur/scandi-wiki huggingface dataset:
Viggo Brodersen

Viggo Brodersen (26. marts 1879 – 7. februar 1965) var en dansk pianist og komponist.

Efter endt skolegang begyndte Brodersen på Polyteknisk Læreanstalt (DTU), men valgte efter ét års studier at hellige sig musikken. Han studerede derfor klaver hos Louis Glass og
Ove Christensen, orgel hos Gustav Helsted samt komposition hos Alfred Tofft. Fra 1897 virkede han selv som klaverlærer, først privat og siden på Louis Glass’ og C.F.E. Hornemans konservatorier. I 1906 trådte han frem som koncertpianist.

Hans musik omfatter næsten udelukkende sange og klaverstykker. Dog har han skrevet enkelte kammermusikværker. Mange af sangene er til tyske tekster af bl.a. Hermann Hölty, Eduard Mörike, Rainer Maria Rilke og Hermann Hesse.

Værker 
 op. 1 Symfonisk suite (klaver 1902)
 op. 2 Cinq impromtus mignonnes (klaver 1905)
 op. 3 Aforismer (klaver 1905)
 op. 4 Deux morceaux (klaver 1906)
 op. 5 Sange
 op. 6 Trois morceaux (klaver 1906)
 op. 7 Bagatellen (klaver 1912)
 op. 8 Kleine Epistlen (klaver 1928)
 op. 9 4 sange (1911)
 op. 10 Drei Lieder (sange 1913)
 op. 11 5 sange til danske tekster (1912)
 op. 12 Legende (klaver 1911)
 op. 13 Drei Stimmungsbilder (klaver 1911)
 op. 14 8 sange (1912)
 op. 15 24 Interludien (klaver 1915)
 op. 16 Strygekvartet (1912)
 op. 17 Aus der Kinderwelt (klaver 1916)
 op. 18 Sonate i c-mol (cello og klaver 1914)
 op. 19 Vier Lieder (1917)
 op. 20 Fünf Lieder (1917)
 op. 21 Drei Lieder (1919)
 op. 22 Tänzchen (klaver 1926)
 op. 23 Vier Lieder (1919)
 op. 24 Tarantelle (klaver 1926)
 op. 25 Drei Lieder (1920)
 op. 26 Fünf Lieder (1921)
 op. 27 Drei Lieder (1921)
 op. 28 Drei Lieder (1915)
 op. 29 Drei Lieder (1916)
 op. 30 Ballade (klaver 1921)
 op. 31 Drei Konzert-Etüden (klaver 1924)
 op. 32 Fantasie (klaver 1922)
 op. 33 Ballade nr. 2 (klaver 1922)
 op. 34 Das hohe Lied der Liebe (1922)
 op. 35 Ballade nr. 3 (klaver 1928)
 op. 36 3 Pastorales (klaver 1928)
 op. 37 Vier Anekdoten (klaver 1928)
 op. 38 Nocturne, Choral und Interludium (klaver 1928)
 op. 39 Drei Stücke (klaver 1920)
 op. 40 Sonette (klaver 1923)
 op. 41 Drei Lieder (1923)
 op. 42 Drei Lieder (1916)
 op. 43 Drei Lieder (1925)
 op. 44 Drei Lieder (1923)
 op. 45 Sange
 op. 46 Drei Lieder (1926)
 op. 47 Sange
 op. 48 Sonate (violin og klaver 1930)
 op. 49 24 Konzert-Etüden (klaver 1923)
 op. 50 Fünf Lieder (1927)
 op. 51 Die Nacht (klaver 1928)
 op. 52 Der 121 Psalm Davids (sang og klaver 1929)
 op. 53 Neue Tänze (klaver 1928)

Pianister fra Danmark
Komponister fra Danmark
Danskere i 1800-tallet
Danskere i 1900-tallet
Gastone Nencini

Gastone Nencini (1. marts 1930 i Bilancino di Barberino, Italien – 1. februar 1980 i Firenze) var en italiensk cykelrytter som vandt Tour de France i 1960 og Giro d'Italia i 1957. Hans kælenavn var Le Leone de Mugella, "Løven fra Mugella". Nencini var en stærk allround-rytter, men han var især stærk i bjergene.

Væsentlige sejre 
 Vinder af Tour de France 1960 
 Vinder af Giro d'Italia 1957. 
 Vinder af den prikkede bjergtrøje Tour de France 1957 
 Vinder af bjergkonkonkurrencen Giro d'Italia 1955. 
 7 etapesejre i Giro d'Italia; 1955 (2); 1958 (2); 1959 (1); 1960 (2)
 4 etapesejre i Tour de France; 1956 (1); 1957 (2); 1958 (1)
 Nr. 2 i Giro d'Italia 1960 efter Jacques Anquetil, Frankrig
 Nr. 3 i Giro d'Italia 1955 efter Fiorenzo Magni og Fausto Coppi, Italien

Eksterne henvisninger

Mandlige cykelryttere fra Italien
Tour de France-vindere
Giro d'Italia-vindere
Boogie (tv-program)

Boogie var et dansk musik-tv-program for unge, med fokus på musikvideoer og interviews. Programmet havde premiere den 8. januar 2002 på DR1, og startede med at sende fra kl. 16–17.

Programmet blev kortet ned til kun at blive sendt en halv time hver lørdag og en time hver fredag, hvor ugens Boogie-liste blev præsenteret. Boogie Listen blev til ved at folk stemte på musikvideoer via SMS eller på nettet på DR's ungdomsportal SKUM.

Boogie fik i 2006 sin egen DAB- og netradio-station som sender døgnet rundt med musik og Boogie-indslag m.m.

I december 2010 blev det besluttet at stoppe programmet til april 2011. Dog sluttede programmet allerede i december 2010.

Programmet fik meget kritik ved at være for seksuelt stødende, især fordi det blev sendt lige før Barracuda, som var et program med tegnefilm for børn i 8-12 års-alderen.

Værter 
Tidligere værter
 Mads Lindemann (2002)
 Andrea Elisabeth Rudolph (2002)
 Saseline Sørensen (2002–2003)
 Mikkel Herforth (2002–2004)
 Lise Rønne (2002–2003)
 Huxi Bach (2002–2004)
 Tatjana Haddow (2004–2005)
 Kristian Luc (2004–2005)
 Jeanet Trebbien (2004)
 Julie Ølgaard (2003–2004)
 Nanna Schultz Christensen (2005–2008)
 Christiane Schaumburg-Müller (2008–2009)
 Sys Bjerre (2008–2009)
 Jeppe Voldum (2008–2010)
Olivia Joof (2009–2010)

Referencer

Eksterne henvisninger 
 
 Boogie Forside – dr.dk/DR1/Boogie

DR-programmer
Ungdomsprogrammer fra Danmark
Musikprogrammer på TV fra Danmark
Danske tv-serier fra 2000'erne
Lee Hazlewood

Barton Lee Hazlewood (født 9. juli 1929, Mannford, Oklahoma, død 4. august 2007, Las Vegas, Nevada) var en amerikansk sanger, sangskriver og pladeproducer.

Efter en periode i hæren, hvor han blandt andet deltog i Koreakrigen, begyndte Lee Hazlewood at arbejde som discjockey samtidig med, at han skrev sange og havde et nært samarbejde med guitaristen Duane Eddy. Han fik sit gennembrud ved at gøre Nancy Sinatra til en stjerne i sig selv og ikke blot datter af Frank Sinatra. Han skrev blandt andet sangen "These Boots Are Made for Walkin'", som blev et tophit for Nancy Sinatra i 1966, samt flere andre sange til hende. Sammen indspillede de også en række duetter, der var med til også at gøre Hazlewoods baryton kendt. Blandt disse duetter kan nævnes "Summer Wine", "Jackson", "Some Velvet Morning" og "Did You Ever?".

Han indspillede en række soloalbum, der dog ikke opnåede synderlig succes, men med forsinkelse har han i musikkredse opnået stor anerkendelse som både sanger, sangskriver og producer. Af særlig skandinavisk interesse kan nævnes hans udgave af "Vem kan segla foruten vind" udgivet på albummet Cowboy in Sweden. Lee Hazlewood boede en periode af 1970'erne i Sverige og var ganske produktiv på dette tidspunkt. I 2004 udsendte han et nyt duet-album med Nancy Sinatra med titlen Nancy & Lee 3.

Diskografi (udvalg) 
 1963: Trouble Is a Lonesome Town
 1966: The Very Special World of Lee Hazlewood
 1968: Nancy & Lee
 1970: Cowboy in Sweden
 1973: Poet, Fool or Bum
 1977: Back on the Street Again
 1999: Farmisht, Flatulence, Origami, ARF!!! and Me …, med Al Casey Combo
 2006: Cake or Death

Referencer

Eksterne henvisninger 

Sangere fra USA
Komponister fra USA
Med natten mod vest

Med natten mod vest er Lars Lilholt Bands syvende album, og er fra 1991.

Spor 

 Liv efter liv
 Ofelia 
 På et enkelt kort sekund
 Og så blev der ro
 Hvorend jeg giver mig hen
 Som blind passager
 Som stjernerne på himlen blå
 Elskeren fra Lübeck
 Når skibene forsvinder
 Under fuldmånens skær
 Blå ballerina sko
 Den blå hypnotisør

Musikere 

Klaus Thrane (Trommer)
Gert Vincent (Guitar)
Tom Bilde (Bas)
Tine Lilholt (Fløjte)
Kristian Lilholt ( Keyboards)
Lars Lilholt (vokal, violin)

Kilder 

Lars Lilholt Band-album
Album fra 1991
Brownske bevægelser

Brownske bevægelser opkaldt efter den skotske botaniker Robert Brown (1827), der studerede pollenpartiklers og efterfølgende støvpartiklers, uforklarlige bevægelsesmønstre på en vandoverflade. Brownske bevægelser af små partikler foregår både i væsker og gasser.
Årsagen til bevægelserne er molekylernes ”skubben” som ikke er ligeligt fordelt på alle sider af partiklerne. Fremdriften ændrer dermed hele tiden retning og størrelse og partiklernes bevægelsesbaner på vandet bliver derfor tilfældige. Den specifikke bane for en partikel kan ikke forudsiges selv om de statistiske modeller for bevægelserne generelt kan beskrives med de fysiske love.

Kilder

Termodynamik
Fysik
Colleen McCullough

Colleen McCullough (1. juni 1937 - 29. januar 2015) var en internationalt anerkendt australsk forfatter. Hun blev født i Wellington i det centrale vestlige New South Wales.

Hun var uddannet nervespecialist og arbejdede på forskellige hospitaler i Sydney og Storbritannien. Derefter var hun i 10 år ansat ved neurology-afdelingen ved Yale Medical School i New Haven, Connecticut, USA. I slutningen af 1970'erne slog hun sig ned på Norfolk Island i det sydlige Stillehav, hvor hun boede med sin mand, Ric Robinson, indtil sin død. 

Hendes forfatterkarriere begyndte med romanen Tim (som blev filmatiseret med Mel Gibson og Piper Laurie i hovedrollerne), efterfuldt af Tornfuglene (1977), som blev filmatiseret som en TV-miniserie i 1984 med bl.a. Richard Chamberlain. Derefter fulgte blandt meget andet den store serie i 7 dele, Den romerske familie. Den grundige historiske forskning, der ligger til grund for de romerske romaner, førte til at hun blev udnævnt til doktor i litteratur ved Macquarie universitetet i 1993.

Hun afgik ved døden på et hospital på Norfolk Island den 29. januar 2015.

Bibliografi 
 Tornfuglene, 1978
 Den uanstændige pligt, 1982
 Frelseren, 1986
 Tim : roman, 1986
 Damerne fra Missalonghi, 1988
 Den romerske familie : Ærens vej, 1993
 Den romerske familie : Græskronen, 1994
 Den romerske familie : Fortunas udvalgte, 1995
 Den romerske familie : Caesars kvinder, 1996
 Den romerske familie : Terningen er kastet, 1998
 Den romerske familie : Oktoberhesten, 2003
 Englebarn: 2005
 Den romerske familie : Antonius og Kleopatra, 2008
 Sangen om Troja, 1998
 Morgans run, 2001
 Oktoberhesten, 2003
 Matadorens hustru, 2004

Referencer 

Romanforfattere fra Australien
Ansatte ved Yale University
Forårsløg

Forårsløg (Allium cepa) er de nyopvoksede planter af frøformerede kepaløg. Forårsløg bruges helt anderledes end f.eks. skalotteløg og kepaløg (se Wikimedia-kogebog under boksen til højre).

Forveksling 
Forårsløg bliver ofte forvekslet med pibeløg (Allium fistulosum), som også kaldes snitløg. Det vigtigste kendetegn er, at tværsnittet af bladene er forskelligt: Hos pibeløg er de cirkelrunde, mens de hos forårsløg er flade – i hvert fald på den ene side.

Se også 
Løg
Skalotteløg
Ramsløg
Purløg

Kilder og eksterne links 
 Viden om mad (VOM): Forårsløg 

Haveplanter
Løg
Krydderurter
Niceland (album)

Niceland er et Soundtrack af Mugison fra 2004.

Track listing 
 Musik og tekst af Mugison.

Mugison-album
Album fra 2004
Granada

Granada er en by i det sydlige Spanien. Granada er hovedstad for provinsen Granada i den autonome spanske region Andalusien. Byen ligger ved foden af Sierra Nevada-bjergkæden i ca. 730 meters højde på det sted, hvor de to floder Darro og Genil mødes. I 2005 var Granadas befolkning 236.982 og med inddragelse af forstæder blev det samlede befolkningstal for byområdet anslået til 472.638, hvilket gjorde byen til Spaniens 13. største by. De fleste af indbyggerne er beskæftiget med forarbejdning af landbrugsprodukter eller med arbejde indenfor turismen. Universitetet i Granada har også stor økonomisk og kulturel betydning. Med sine ca. 60.000 studenter er det et af Spaniens største uddannelsescentre.
 
Lige uden for Granada ligger Alhambra, et imponerende maurisk bygningskompleks og palads, der siden 1984 har været på UNESCOs liste over verdens kulturarv. Området har sammen med Granadas historiske bydele udgjort et tiltrækningspunkt for såvel muslimer, jøder som kristne, og de righoldige historiske efterladenskaber, som fortsat eksisterer, har gjort Granada til en af Spaniens mest attraktive kulturelle seværdigheder.

Geografi 
Granada ligger ca. 734 meter over havet, hvor floderne Darro og Genil flyder sammen. 

Byen, der omfatter et areal på 87,8 km² udviklede sig fra to kerner. Fra højen af det nuværende Albayzín voksede byen på grund af beskyttelse af en mur, som formodentlig forbandt (Coracha) med Alhambra og videre til dalen Darro og videre ud i floden Vega. Den anden kerne, hvorfra byen også udviklede sig, er bydelen Realejo. Her har byen af jødisk oprindelse, Ġarnāṭa al-Yahūd, formodentlig ligget.

Galleri

Referencer

Eksterne henvisninger 

 The historic city of Granada  
 Ayuntamiento de Granada 
 Granadas turistkontor  

Byer i Granada
Institution

Institutioner er betegnelse for sociale strukturer eller mekanismer til styring og/eller regulering af flere individers samarbejde på en måde, der regulerer flere personers adfærd eller optræden i forhold til hinanden eller i en kombination med det omkringliggende samfund. 

Institutioner er karakteriseret ved at have et bestemt fastlagt formål, ofte i en kombination med overdragelse af visse nøjere fastlagte beføjelser fra de tilknyttede individer til den pågældende institution. En institution er fx, at danskere går højre om andre mennesker, når de går forbi dem på gaden. Det er en del af den danske institution, hvor alle, der er med institutionen, ved, at man går til højre om andre mennesker. Dette er dog ikke lovbestemt, men bare sådan mennesker i Danmark er blevet enige om at gøre. I andre lande som England findes denne institution dog ikke, hvor man som udgangspunkt går venstre om andre mennesker. Det, at man ikke kender en institutions spilleregler kan altså lede til forvirring for dem, som ikke kender til institutionen. Andre eksempler på institutioner er, at man rækker hånden op i undervisningen(læreren behøver normalvis ikke at sige det, eleverne ved det bare), og at man giver hånd, når man hilser et nyt menneske. Dog kan institutioner også være meget mindre. Fx er den institution, som findes i et rockermiljø anderledes fra den sociale institution, som er i et kristent miljø. Når en person bevæger sig fra en den kristne institution ind i en anden institution som rockermiljøet, så vil personen oftest ikke vide, hvordan han/hun skal agere. Giver man fx hånd, spiser man sammen, og hvad snakker man om, er spørgsmål, som kun dem, som er medlem af institutionen kan svare på. På en rockerborg snakker man om andre emner end i mange andre institutioner, så dem, der ikke er med i rocker-institutionen, vil ikke vide, hvad de skulle sige. I samfundsvidenskaben er der en hel gren, som arbejder med institutioner som hedder institutionalisme. 

En institution er altså noget andet end en organisation, da en organisation er noget håndgribeligt, som er beskrevet på papir. Fx er en daginstitution på trods af navnet en organisation og ikke en institution, da en daginstitution er noget et konkret fysisk sted, hvor der er faste lovbestemte regler for, hvordan ting foregår, og der er medarbejdere, som er ansatte til at udfylde en defineret arbejdsopgave. Det er altså ikke  som i en institution, hvor uformelle sociale regler styrer menneskerne. en organisation har faste regler som alle kan gå ind og læse. Dog kan en organisation som en daginstitution have nogle institiutioner i sig fx at man skal tag flyverdragt på, når man skal udenfor at lege.  

Institutioner er af central betydning for alle former for samfundsmæssige reguleringer og påvirkninger, og vil derfor indgå i omfattende juridiske og politiske sammenhænge. 

Etablering og udvikling af institutioner er et af historievidenskabens primære interesse- og forskningsområder.

Samfund
Jura
Politik
Offentlig økonomi
Rhododendron smirnowii

 
Rhododendron smirnowii er en stedsegrøn busk med en tæt vækst. Den hører hjemme i Kaukasus. Det er et sikkert kendetegn for arten, at bægerbladene er tilbagebøjede og vedvarende dækket af fine hvide uldhår.

Beskrivelse 
Barken er først dækket af fine hvide uldhår (indument). Senere bliver den brun og glat, men gamle grene kan have en bark som skaller af. Grenknopperne sidder i bladhjørnerne og er spidse. Blomsterknopperne sidder – som normalt hos Rododendron – endestillet og er noget større. Det er et sikkert artskendetegn, at bægerbladene er tilbagebøjede og vedvarende dækket af hvidt indument. 

Bladene er spredte, men ofte tæt samlet mod skudspidsen. De er ovale og helrandede med en græsgrøn overside, der først er dækket af hvide hår, og en gulligt-hvid underside. Blomstringen sker omkring månedsskiftet maj-juni. De lyserøde, klokkeformede blomster er samlet i tætte hoveder. Frugterne er kapsler med mange frø.

Rodnettet er tæt filtet og ofte højtliggende. Planten er afhængig af mykorrhiza med én eller flere svampe.

Højde x bredde og årlig tilvækst: 4 x 4 m (25 x 25 cm/år).

Hjemsted 
Arten har sit hjemsted i Kaukasus nær skovgrænsen i det nordøstlige Tyrkiet og i Georgien. Her findes den i udkanten af skove med Orientalsk Gran som dominerende træ under forskellige arter af Fyr og sammen med andre arter af Rododendron (R. luteum, R. caucasicum, Pontisk Rododendron og R. ungernii, som den danner naturlige hybrider med) i 1500-2300 meters højde på vulkansk eller kalkstensklippe.

Eksterne henvisninger 

 Grinderslev planteskole: Rhododendron smirnowii 
 Elizabeth Carlhian : Rhododendron smirnowii 

Surbundsplanter
Haveplanter
Stedsegrønne
Gene Snitsky

Eugene Alan Snisky (født d. 14. januar 1970) er en amerikansk fribryder der i øjeblikket kæmper under navnet Snitsky for World Wrestling Entertainment på RAW.

Biografi 
Snitsky blev trænet af Afa Anoai på The Wild Samoan's Wrestling School i Philadelphia. Han wrestlede derfor for skolens egen wrestling promotion, wXw, hvor han blev populær, og fik udgivet en DVD med sine bedste kampe. Snitsky blev tilbudt en kontrakt af WWE, og optrådte i en længere periode på WWE's udviklings territorie, Ohio Valley Wrestling, som "Mean" Gene Snitsky". I 2004 debuterede Snitsky på RAW i en kamp mod Kane, og blev berygtet da han slog Kane med en stol i ryggen, så Kane væltede ind i sin "kone" Lita der var "gravid". Litas barn døde, og Kane indledte en fejde mod Snitsky for at få hævn, mens Snitsky igen og igen påstod at det ikke var hans skyld. Efter fejden mod Kane, og en stor main event kamp ved WWE Survivor Series forsvandt Snitsky så småt igen. Han havde nogle mindeværdige øjeblikke med SmackDown! wrestleren Jon Heidenreich, og i slutningen af 2005 og starten af 2006 dannede han et tag team med Tyson Tomko. Snitsky blev for det meste brugt i komiske indslag, indtil han vendte tilbage til ringen på ECW, med et helt nyt look. Han var nu skaldet, og glatbarberet og hans tænder var blevet farvet gule for at gøre ham mere ulækker. Snitsky angreb Bobby Lashley men blev i 2007 sendt tilbage til RAW.

Eksterne henvisninger 
 

Wrestlere fra USA
Kald det kærlighed (album)

Kald det kærlighed er et opsamlingsalbum fra den danske sanger og sangskriver Lars Lilholt, der udkom den 28. oktober 1993 på Fanfare Records. Ifølge Lars Lilholt blev albummet udgivet mod hans ønske: "Jeg har tryglet mit tidligere pladeselskab om at lade være, men intet har hjulpet. Jeg har endda tilbudt at gå ind i et direkte samarbejde, hvor jeg kunne være med til at udvælge numrene og sikre, at det blev en interessant Lilholt-plade, som jeg selv synes, det kunne være spændende at udgive."

Spor 
 "Kald det kærlighed"
 "Fandens fiol"
 "Dansen går"
 "Høstfesten"
 "Ofelia"
 "Tines sang"
 "Jens Langkniv" (optaget live 1988)
 "Gi det blå tilbage"
 "Liv efter liv"
 "Held og lykke"
 "Kun en jord"
 "Aldrig skilles må"
 "Og det bliver sommer igen"
 "Sejler ud"
 "For at tænde lys"
 "Kald det kærlighed" (akustisk version)

Kilder

Album fra 1993
Opsamlingsalbum med Lars Lilholt Band
AEGIS

AEGIS er et stykke serversoftware til Microsoft Windows, som sammen med Microsoft SQL-servere, anvendes af Gravity Corporation til at køre de officielle Ragnarok Online spilservere. Det var originalt udviklet eksklusivt for Gravity og datterselskaberne, men er gennem dens levetid blevet sluppet ud i offentligheden – angiveligvis af flere hold, der kompromittere officielle computere med AEGIS-koder.

Systemet består af flere komponenter:
 Inter Server – ansvarlig for Guild Siege, Guild Chat, Private Message og synkronisering mellem serverne
 Zone Server – ansvarlig for Game Play Dynamics
 Character Server – ansvarlig for Character Information
 Account Server – ansvarlig for at bekræfte information i brugerkontodatabasen (f.eks. betalingsstatus)

Selvom AEGIS bliver nævnt som kvalitetsprodukt har nogle af de lækkede versioner vist, at størstedelen af konfigurationsfilerne er meget simple, informationslagringen er ineffektiv, og der bruges store mængder hukommelse selvom, der ikke kører større hukommelseskrævende processer.

Det originale udviklingshold var tvunget til at forlade firmaet, da det blev overtaget af Samsung Electronics. De fleste af kernemedlemmerne arbejder nu på et nyt projekt under navnet Granado Espada.

Ragnarok Online
Windows-software
Russisk vin

Russisk vin er vin produceret i den russiske føderation, hvori områderne omkring Sortehavet – Krasnodar-regionen især – men også Rostov ved Don, Stavropol, Kabardino-Balkaria og Dagestan ved det Kaspiske hav – er mest kendt og står for 95 % af produktionen. Rusland har disse kontrollerede appellations som henviser til følgende druesorter: Tsimlyanski Cherny, Sibirkovy, Plechistik, Narma og Güliabi Dagestanski.

Vilde druer har i tusinder af år groet omkring Sortehavet, det Azovske hav og det Kaspiske hav, hvor udgravninger viser kultivering af vin og handel med vin gennem de oldgræske byer ved Sortehavet – Phanagoria og Gorgippia.

Klimaet i de sydrussiske områder med megen sommersol egner sig til produktion af kvalitetsdruer selvom de allernordligste egne omkring Rostov kan generes af hård vinterkulde. Den moderne produktion blev påbegyndt i midten af 1800-tallet, hvor man udviklede produktionen af mousserende vin, som stadig føres videre af den kendte Abrau-Durso vingård. Senere udviklede man produktionen af søde bordvine og dessertvine. I de senere år har man lagt mere vægt på produktionen af tørre kvalitetsvine på basis af internationale kendte druesorter som Cabernet Sauvignon, Chardonnay og Riesling uden at glemme udviklingen af de traditionelle duesorter som Aligote, Merlot, Muscat, Plavai, Separavi og Traminer.

Eksterne henvisninger 
 World of Russian Wines  

Vin
Vin
Anapa

Anapa (, ) er en russisk by med 58.990(2010) indbyggere, i Krasnodar kraj ved den nordlige bred af Sortehavet.

Byen, der ligger ved foden af Kaukasusbjergenes udløbere ud til en 40 kilometer lang bugt med sandstrande, er kendt som ferieby med hoteller, sanatorier og mineralske kilder.

Klima 

Anapa har korte, milde vintre (januar +2 C) og lange, varme somre (juli +24 C) og et ret tørt klima 400 mm regn pr, år, hvilket altsammen bidrager til at gøre Anapa til et populært ferieområde. Lige uden for byen ligger Vityazevo Lufthavn (AAQ).

Kultur og seværdigheder 

I Anapa findes St. Onuphrius kirke, udgravningerne af den antikke Gorgippia, et fort fra 1783 samt Anapa Arkæologiske Museum. Hvert år i september afholder man en international filmfestival, "Anapa Kinoshok".

Erhverv og Uddannelse 

Foruden turismen er Anapa kendt for sin vinproduktion. I byen ligger Anapa Landbrugs Højskole, som har specialiseret sig i programmer til fremme af drueproduktion og vinfremstilling.

Venskabsbyer 

 Riccione, Rimini, Italien.
 Novy Urengoj, Rusland.

Referencer

Eksterne henvisninger 

 Anapa informationsside 

Byer i Krasnodar kraj
Oldtidsbyer
Nefertiti (Lars Lilholt-album)

Nefertiti er en cd fra Lars Lilholt Band. Den er udgivet 2003.

Til Danish Music Awards Folk i 2004 blev albummet nomineret til "Årets danske folk-album". Lars Lilholt blev nomineret til både "Årets danske folk-artist (nutidig)" og "Årets danske folk-sangskriver" for sine bidrag på albummet.

Spor 
 "Var det mon det"
 "Nefertiti"
 "Mester Jakeldreng"
 "Det var i en park"
 "Banjo Joe"
 "Kære øjeblik"
 "Sort og hvid midnatstid"
 "Kære hest"
 "Tusmørkekrypten"
 "Engle i løbetid"
 "Vi mangler ord"
 "Zvi Michaeli"
 "Tollún"

Musikere 
 Lars Lilholt (vokal, violin, ak-guitar, elguitar, dulcimer, hammerdulcimer, slangeskindsviolin, trampeorgel, drejelire, bas og keyboards
 Tine Lilholt (tværfløjte, tinwhistle og lowwhistle)
 Kristian Lilholt (trampeorgel, ak-guitar, elguitar, keyboard, kor)
 Tom Bilde (bas, dobro, mandolin, trækbasun, kor)
 Klaus Thrane (trommer, percussion)
 Gert Vincent (elguitar, ak-guitar)
 udover de faste medlemmer medvirkede også bl.a. Johnny Madsen, Per Frost og mange andre.

Referencer 

Lars Lilholt Band-album
Album fra 2003